Audi A3 8L

8L var chassiskoden for Audi A3 fra september 1996 til juni 2003. Modellen var Audis første lille mellemklassebil, som var bygget på platformen og med en stor del af motorprogrammet fra Volkswagen Golf IV. Hvor produktionen i Tyskland sluttede i 2003, fortsatte den i Brasilien frem til 2006.

Karrosserivarianter 
Modellen fandtes i begyndelsen kun som tredørs. Med tilbageblik på introduktionen af Volkswagen Golf IV i efteråret 1997 blev den femdørs model først introduceret i starten af 1999.

I modsætning til efterfølgeren adskiller tre- og femdørsmodellerne af 8L sig kun uvæsentligt − den eneste synlige forskel var femdørsmodellens smallere C-søjle, som skaffede plads til en tredje siderude. Med den samme længde virker femdørsmodellen mere udstrakt.

Facelift 
I januar 1998 blev det elektriske system tilpasset den kort tid forinden introducerede Volkswagen Golf IV.

I september 2000 gennemgik A3 til modelåret 2001 forskellige optiske og tekniske ændringer. Blandt andet blev forlygterne, det indvendige udstyr og baglygterne modificeret, så bilen optisk var rettet mod den to måneder senere introducerede A4 (B6). Med de bag klart glas monterede dobbelte forlygter skulle den faceliftede model virke mere "aggressiv", "voksen" og kvalitivt mere værd end forgængeren.

Følgende blev ændret ved faceliftet af A3:

Drivlinie 
Audi A3 havde forhjulstræk som standardudstyr. Det permanente firehjulstræk Quattro (i A3 med haldexkobling) fandtes som ekstraudstyr til visse motorer, og var standard på den sportslige S3.

Motorer 
Motorprogrammet gik ved benzinmotorerne fra 1,6-litersmotoren med 74 kW (100 hk) til topmodellen S3 med 1,8-liters turbomotor, som i starten havde 154 kW (210 hk), ved dieselmotorerne på 1,9 liter fra 66 kW (90 hk) til 96 kW (130 hk).

I et stykke tid efter faceliftet i sensommeren 2000 blev motorerne fra de første modeller fortsat benyttet. Dermed blev 1,9-liters dieselmotoren med 66 kW (90 hk) først afløst nogle måneder efter faceliftet.

Tekniske data

Benzinmotorer 

Samtlige versioner med benzinmotor er E10-kompatible.

Dieselmotorer

Sikkerhed 
Modellen blev i 1998 kollisionstestet af Euro NCAP med et resultat på fire stjerner ud af fem mulige. 

Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var A3 i årgangene 1997 til 2003 klassificeret som følger:
 2005: Mindst 15% bedre end middelbilen
 2007: Som middelbilen
 2009: Som middelbilen
 2011: Som middelbilen
 2013: Mindst 20% dårligere end middelbilen
 2015: Mindst 20% dårligere end middelbilen

Udstyrsvarianter 

 Attraction (basismodel med 4-eget rat, normale sæder med stof "Fabula" og 15" alufælge i 10-egers design)
 Ambition (sportslig variant med 3-eget sportslæderrat, sænket 16 mm, lædergearknop, sportssæder, letmetalfælge med brede dæk og yderligere, sportslige udstyrsdetaljer)
 Ambiente (komfortabel variant med bl.a. 4-eget læderrat, lædergearknop, alcantaraindtræk, lyspakke, midterarmlæn og 15" alufælge i 11-egers design)
 S line (meget sportslig variant med øget udstyrsniveau, bl.a. 3-eget sportslæderrat, 20 mm sænket undervogn, 17" alufælge i 9-egers S-Line design og mulighed for andre lakeringer)

Modelvarianter 
 Audi S3

Noter

Litteratur 
 Audi A3 instruktionsbog. © Audi AG, november 1998. Varenr. 992.561.8L0.38.
 Audi A3 instruktionsbog. © Audi AG, juli 2001. Varenr. 221.561.8L0.38.
 Audi S3 instruktionsbog. © Audi AG, juli 2001. Varenr. 221.561.8L1.00 (på tysk).
 Audi A3/S3 tillæg til instruktionsbog, tekniske ændringer. © Audi AG, september 2001. Varenr. 221.562.682.00 (på tysk).

Eksterne henvisninger 

 

8L
Små mellemklassebiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne